_:n6787c528b168412d8ed0985554c11aeexb0
<http://schema.org/articleBody>
"''Pismamê Tahirxan, \"Kor Huseyîn Paşayê Heyderî\" bi pênsed sîwarê xwe va êrîşî İranê dike, berê eskerê Ecem dide û hêla Qelenyê wan deran zeft dike.''\r\n\r\n&nbsp;\r\n\r\nMİHEMED ERZURUM / SÎWARÊ GOGERÇÎNÊ TAHIRXANÊ QELENYÊ\r\n\r\nTahirxanê Qelenyê, bi xwe Heyderî ye û ji Torina \"Mala Şero ye\" Kurdên Eranê di salên 1889-90 an da cî bi cî li pêşya Şahê Eranê serî hildidin. Şahê Ecem leşkerekî mezin dişîne ser serdarê Kurdan yê bi nav û deng Tahirxané Qelenyê.\r\nDi navbera Tahirxan û Şahê Ecem da şerekî mezin çêdibe...Bi texmînî ew şer, di salên - 1890- 92 da diqewime..\r\n\r\nTaxirxan û birayê xwe Emirxan li pêşiya leşkerê Eranê lehengiyeke mezin nîşan didin, Berxwe didin û revê bi leşkerê Ecem dixin,Lê paşê tevî Celalyan gellek beg û eşîrên Kurda yên din ku alikariya leşkerê Şah dikin, Tahirxan têk diçe ew û birayê xwe dîl dikevin destê Şahê Ecem.. Pismamê Tahirxan, \"Kor Huseyîn Paşayê Heyderî\" bi pênsed sîwarê xwe va êrîşî İranê dike, berê eskerê Ecem dide û hêla Qelenyê wan deran zeft dike...\r\n\r\nLi ser vê bûyerê di navbera Romê û Îranê da alozî derdikeve. Peyra berpirsiyarên herdû dewletan hevdîtinan çêdikin Şahê Ecem \"Tahirxan û birayê wî Emirxan berdide. Huseyin Paşa jî ji Îranê derdikeve...\r\n\r\nEZÊ Bİ DÎHARÊ QELENYÊ DİKETİM..\r\n\r\nAy de lo looo,de lo lo ,de lo lo,de lo looo...\r\nDe lo lo,de lo lo ,ez birindarim biranooo...\r\nDayê rebenê ezê bi diyarê qelenyê diketim\r\nîro şerê Tarxan e\r\nBirano ca rabin sêr bikin\r\nLi Çiyayê Qelenyê Tarxan bi sê denga li Emirxan kire gazî\r\nGo bavê bavê mino,hêla konani jêr bernede!\r\nŞahê Ecem bira bi eskerê xwe nebe gumane\r\nNebê eskerê mi girane\r\nYeqîn bizanibe qetla Şahê Ecem\r\nLi birayé te mîna qetla du mirîşka ne\r\nEz çibkim,ji éxbala mi ra,li pêşya Şahê Ecem\r\nJi évarda ketye pêsîra mi koma Celalyan e\r\nlo looo,de lo lo ,de lo lo,de lo looo...\r\nDe lo lo,de lo lo ,ez birîndarim biranooo...\r\nDayê Rebenê,ezê bi diharê Çiyayê Qelenyê diketim ha bi dar e\r\nJi êvara Xudê da ji Çiyayê Qelenyê tê surekî sar e\r\nTaxima destê apê Zezê, Bavê Cemîlê kîraza welatê jêr e,\r\nimama serî karîbar e\r\nTarxan bi sê denga li Emirxan kire gazî\r\nGo bira hêla konanî jêr bernede\r\nEm du tayê bi tenê ne\r\nEskerê Şahê Ecem hezar bi hezar di ser me da hate xare\r\nŞane-şunê Apê Zezê Bavê Cemîlê gellek hene\r\nBerî hezar û hefsed mêrê Ecem daye\r\nPêşî daxistiye Ava Erez, paşî maye li Gêduka Ebaskendê\r\nMirata beşliyê di desta da zare zare...\r\nZezê digo Cemilê merumê,\r\nMi ji te ra nego deng li kekê mi neke\r\nBira têkilî şahê Ecem nebe\r\nEskerê Şahê Ecem giran e,eskerê kekê min hindike\r\nEz ditirsim tu were pê nikare lo lo...\r\nlo looo,de lo lo ,de lo lo,de lo looo...\r\nDe lo lo,de lo lo ,ez birindarim biranooo...\r\nDayê rebenê ,ezê bi diharê Çiyayê Qelenyê Diketim\r\nro berfekê li me barye mînanî hêk e\r\nXudêyo tu şewitya Qelenyê xirabkî\r\nîro ji berfê spî dike minanî hêk e\r\nTarxan bi sê denga Emirxan kire gazî\r\nGo bira, miqat be,hêla konanê jêr bernede\r\nOrta min û Şahê Ecem xira buye\r\nKesekî xwedanê xêra tunine sulha me çêke\r\nŞuda xweş mêra ku ji xudê da neşixule, gellek zor e\r\nMirata béşliyê di destê birayê te da kelem daye\r\nHeyfa min nayê bi terşu talanê\r\nŞahê Ecem mervekî bê namus e\r\nDitirsim tu were erz u eyanê me bibe\r\nSerê me herda jêke\r\nlo looo,de lo lo ,de lo lo,de lo looo...\r\nDe lo lo,de lo lo ,ez birîndarim biranooo...\r\nÇavkanî: Ahmet Aras\r\n\r\n&nbsp;\r\n\r\nJi bo şandina gotaran: bernamegeh@gmail.com"
<https://www.bernamegeh.org/2021/10/02/siware-gogercine-tahirxane-qelenye/>